РEПУБЛИКА СРБИЈА

ОПШТИНА ЉИГ

ОПШТИНСКА УПРАВА

IV-02 Број: 111-6/2020-2

Дана: 22.12.2020.године

Љ и г, Карађорђева бр.7

Тел. 014/3443-665

В.П.

На основу члана 18. Закона о начину одређивања максималног броја запослених у јавном сектору (''Службени гласник РС'', број: 68/2015, 81/2016) и члана 4. 5. 6. 7. и 8. Уредбе о интерном конкурсу („Службени гласник Републике Србије“, број 17/2016), члана 1. Одлуке измени одлуке о максималном броју запослених на неодређено време у систему општине Љиг за 2017. годину 01 Број: 06-26/17-6 („Службени гласник Општине Љиг“ број: 8/2017) и Решења о попуњавању радног места у Општинској управи општине Љиг, интерним конкурсом број: 111-6/2020-1 од 22.12.2020. године, начелник Општинске управе општине Љиг објављује следећи:

**ИНТЕРНИ КОНКУРС ЗА СИСТЕМ ЛОКАЛНЕ САМОУПРАВЕ**

**ЗА ПОПУЊАВАЊЕ РАДНОГ МЕСТА**

**I** У Општинској управи општине Љиг расписује се интерни конкурс за попуну радног места:

**ОДЕЉЕЊЕ ЗА ФИНАНСИЈЕ**

* пријем једног извршиоца у радни однос на неодређено време. Место рада: Општина Љиг – Општинска управа, Карађорђева 7.

|  |
| --- |
| 1. **Пољопривреда и заштита животне средине** |
| **Опис посла**: Обавља послове везане за промену намене пољопривредног земљишта, послове издавања водопривредне сагласности за подручје Општине Љиг, издаје потврде и уверења која се односе на послове за које се води службена евиденција, врши процену причињене штете на пољопривредном земљишту, обавља послове који се односе на припрему програма и анализе руралног развоја и развоја пољопривреде, прати и непосредно извршава законе, уредбе и одлуке Скупштине општине и председника Општине из области пољопривреде и обавља друге стручне послове у циљу извршења истих; обавља послове који се односе на организовање и рад комисија из ових области; води евиденцију сходно законским прописима и општинским одлукама; припрема решења о давању сагласности или одбијању давања сагласности на Студију о процени утицаја на животну средину за пројекте у области привреде, индустрије, саобраћаја, енергетике и др. који у значајној мери могу да загаде животну средину, припрема решења о потреби израде студије о процени утицаја на животну средину и припрема решења о одређивању обима и садржаја студије о процени утицаја на животну средину, организује и води јавне презентације и јавне расправе, учествује у раду техничке комисије и сарађује са научним и стручним организацијамау поступку процене утицаја на животну средину; врши оцену извештаја о стратешкој процени, спроводи поступак издавања интегрисане дозволе; обавља и друге послове по налогу начелника Одељења и начелника Општинске управе. |
| **УСЛОВИ**: *ВСС из области пољопривредне струке* |
| **ЗВАЊЕ, ЗАНИМАЊЕ**: *саветник* |
| **РАДНО ИСКУСТВО**: *3 година* |

**II** На интерном Конкурсу могу да учествују запослени на неодређено време у систему локалне самоуправе који испуњавају услове утврђене конкурсом.

**III** Знање и вештине које се оцењују у изборном поступку и начин њихове провере:

Провера стручних знања кандидата врши се из области везаних за пољпривреду и заштиту животне средине.

Провера стручних знања врши се усменим разговором.

Кандидатима међу којима се спроводи изборни поступак доставља се писмено обавештење о томе кад и где отпочиње изборни поступак, најмање пет дана пре дана отпочињања изборног поступка.

**IV** УСЛОВИ ЗА ЗАПОСЛЕЊЕ:

* Да је пунолетан држављанин Републике Србије,
* Да има прописано образовање,
* Да испуњава остале услове прописане законом и Правилником о организацији и систематизацији радних места у Општинској управи општине Љиг,
* Да није правоснажно осуђивана безусловну казну затвора од најмање шест месеци
* Да му није раније престајао радни однос у државном органу или органу јединице локалне самоуправе због теже повреде дужности из радног односа.

**V** ДОКАЗИ КОЈИ СЕ ПРИЛАЖУ УЗ ПРИЈАВУ НА ИНТЕРНИ КОНКУРС:

1. Потврда кандидата да је кандидат запослен на неодређено време у систему локалне самоуправе, који чине органи јединице локалне самоуправе, јавне службе, јавна предузећа, правна лица основана од стране трећих лица, привредна друштва и друге организације које сходно члану 2. став 5 Закона о начину одређивања максималног броја запослених у јавном сектору (''Службени гласник РС'', број 68/15 и 81/16)
2. Уверење о држављанству (не старије од шест месеци)
3. Извод из матичне књиге рођених (издат на обрасцу сходно важећем Закону о матичним књигама )
4. Оверену фотокопију дипломе о стручној спреми
5. Потврда или уверење којом се доказује радно искуство у струци
6. Уверење о положеном државном стручном испиту, уколико је исти положен. Лице које није положило државни стручни испит може се примити у радни однос уз обавезу полагања наведеног испита.
7. Уверење о положеном стручном испиту за службеника за јавне набавке.
8. Уверење да кандидат није правоснажно осуђиван на безусловну казну затвора од најмање шест месеци ( извод из казнене евиденције надлежне Полицијске управе издат након објављивања Јавног конкурса)
9. Доказ да им раније није престајао радни однос у државном органу односно органу јединице локалне самоуправе због теже повреде дужности из радног односа.

Одредбом члана 9. и члана 103. Закона о општем управном поступку (''Сл.гласник РС'', број: 18/16) прописано је између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту.

Потребно је да учесник конкурса, уз наведене доказе достави изјаву којом се опредељује за једну од могућности, да орган прибави податке о којима се води службена евиденција или да ће то кандидат учинити сам.

Пример изјаве се налази и може се преузети у Општинској управе општине Љиг.

**V** Рок за подношење пријаве на интерни конкурс: 15 дана од дана када је интерни конкурс објављен на огласној табли Општинске управе општине Љиг. Рок почиње да тече од 22.12.2020. године и истиче 05.01.2021. године.

Пријава на конкурс садржи име и презиме кандидата, датум и место рођења, адресу становања, број телефона, по могућству интернет адресу, податке о образовању, податке о врсти и дужини радног искуства са кратким описом послова на којима је кандидат радио до подношења пријаве на конкурс, податке о стручном усавршавању и податке о посебним областима знања. Пријава на конкурс мора бити својеручно потписана.

**VI** Лице које је задужено за давање обавештења о интерном конкурсу: Владимир Павловић, контакт телефон: 014/3443-665; 064/8614410

**VII** Датум оглашавања: 22.12.2020. године.

**VIII** Адреса на коју се подноси пријава на интерни конкурс: Општина Љиг – Општинска управа, Карађорђева 7, 14240 Љиг, са назнаком ''за интерни конкурс'', поштом или лично на писарници Општинске управе.

**НАПОМЕНА**: Неблаговремене, недопуштене и непотпуне пријаве биће одбачене.

Интерни конкурс спроводи конкурсна Комисија коју именује начелник Општинске управе општине Љиг.

Интерни конкурс објавити на огласној табли Општинске управе и интернет презентацији општине Љиг.

НАЧЕЛНИК

ОПШТИНСКЕ УПРАВЕ

Милан Јанићијевић